SIR নিয়ে মুর্শিদাবাদে গর্জে উঠলেন মমতা, দেখুন ভিডিও

মুর্শিদাবাদ: ‘মুর্শিদাবাদের মানুষ হিংসা পছন্দ করে না’। বৃহস্পতিবার বক্তব্যের শুরুতেই মমতা বন্দ্যোপাধ্যায় (Mamata Banerjee) স্পষ্ট করে দেন, এই জেলার মানুষের জীবনে হিংসার জন্য কোনও স্থান নেই। এ দিন এসআইআর (SIR Bengal) ইস্যুতে ফের কেন্দ্রকে বিঁধেন মমতা। তিনি সাধারণ মানুষকে ভয় না পাওয়ার কথা বলেন। সমস্ত নথি জমা দেওয়ার কথা বলেন। রাজ্যবাসীকে আশ্বস্ত করে মমতা বলেন, বাংলায় এনআরসি হতে দেবেন না। রাজ্যে এসআইআর না করতে দিলে নির্বাচনের পরিবর্তে রাষ্ট্রপতি শাসন জারি করা হত’, এ কথাও বলেন তিনি।

এদিন মমতা বলেন, যে সব রাজ্যে বিজেপি ক্ষমতায় নেই, সেখানেই কেন ভোটের আগে এসআইআর হবে? অসম, ত্রিপুরায় বাংলাদেশের সীমান্ত নেই? সেখানে কেন এসআইআর হবে না? বিজেপি ক্ষমতায় আছে বলে?’’‘বিজেপি বাংলাবিদ্বেষী। বাংলা ও বাঙালিকে নিশানা করছে ওরা। পরিযায়ী শ্রমিকদের উপর অত্যাচার হচ্ছে। কেউ বাংলায় কথা বললেই ভিন্‌রাজ্যে তাঁদের ‘বাংলাদেশি’ বলে দাগিয়ে দেওয়া হচ্ছে। বহরমপুর স্টেডিয়ামের সভা থেকে মুখ্যমন্ত্রীর (Mamata Banerjee at the Baharampur Stadium) অভিযোগ, মমতার কথায়, “মানুষকে দু’মুঠো অন্ন জোগানোর জন্য টাকা দেয় না। রাস্তা, ঘর, সেচ— কোনও উন্নয়নের টাকা দেয় না। অথচ ভোটের ছ’মাস আগে হঠাৎ এসআইআর! মানুষের কাজ আটকে দিয়ে নির্বাচনমুখী রাজনীতি করতে চাইছে কেন্দ্র। তিনি প্রশ্ন তোলেন, “হিম্মত থাকলে দু’বছর আগেই এসআইআর ঘোষণা করেননি কেন? এখন কেন? কারণ ভোট সামনে!”

আরও পড়ুন:“সব ধর্মেই কিছু গদ্দার থাকে,” কাকে নিশানা করলেন মমতা?

বাংলায় ডিটেনশন ক্যাম্প প্রসঙ্গে তৃণমূল নেত্রী বলেন, ‘‘আমি এখনও নিজের নাম ভোটার তালিকায় তুলিনি। যত ক্ষণ না আপনাদের সকলের নাম উঠছে, তত ক্ষণ আমি নিজের নাম তুলব না। প্রতিটা বুথে বুথে ‘মে আই হেল্প ইউ’ ক্যাম্প করতে বলেছি। মমতার কথায়, ‘‘ভাগ্যিস আমি বীরভূমে জন্মেছিলাম! নয়তো আমাকেও বাংলাদেশি বলত। আশ্বস্তবাণী দিয়ে মমতা বলেন, বাংলায় এনআরসি করতে দেব না। আমার গলা কেটে দিলেও বাংলায় কোনও ডিটেনশন ক্যাম্প করতে দেব না। রোহিঙ্গা বাংলায় কোথা থেকে আসবে? রোহিঙ্গা তো আসবে মণিপুর, মিজ়োরাম, ত্রিপুরা দিয়ে। সীমান্ত, আইটিবিপি, বিএসএফ, পাসপোর্ট, ভিসা— সবই তো কেন্দ্রের হাতে। এখন দোষ দিলে হবে?’’

এসআইআর প্রসঙ্গে কেন্দ্রকে তোপ দেগে মমতা বলেন, এসআইআর না করতে দিলে রাজ্যে রাষ্ট্রপতি শাসন জারি করত বিজেপি। এসআইআর নিয়ে ভয় পাবেন না। শুধু নিজেদের নথিগুলো জমা দিন। যদি এসআইআর না করতে দিতাম, তা হলে ভোট না করে ওরা রাষ্ট্রপতি শাসন জারি করত। এসআইআর অমিত শাহের চালাকি? আমরা অত বোকা নই বাবুমশাই, গোদিভাই! আমরা করব, লড়ব। আমরা জিতে দেখাব। আমাদের ভাতে মারা যাবে না। সম্পত্তি কেড়ে নেওয়া যাবে না।’’

দেখুন ভিডিও